stanford-oval/wikipedia huggingface dataset:
Housemarque
Historia > Perustaminen

Yksi Housemarquen perustajajäsenistä, Harri Tikkanen, päätyi demoskeneen 17-vuotiaana vuonna 1989. Demoskenessä luotiin koodaamalla visuaalisesti näyttäviä, ei-pelattavia ohjelmia eli demoja. Hän kävi Iisalmessa demopartyissa, joiden kautta hän pääsi mukaan Bloodsuckers-nimiseen demoryhmään. Ryhmä tapasi säännöllisesti ja teki muutaman vuoden ajan demoja. Tapaamisille oli konkreettinen syy, sillä sähköinen tiedonsiirto ja yhteydenpito oli kallista ja hidasta. Levykkeiden lähettämisen sijaan tekijät tapasivat toisensa säännöllisesti.
Tikkanen lopetteli demojen tekemistä siinä vaiheessa, kun ensimmäinen Assembly-demotapahtuma järjestettiin 1992. Hän oli muuttanut Helsinkiin ja ystävystyi lähemmin joidenkin demoryhmäläistensä kanssa. Hän alkoi miettiä pelin tekemistä ja kokosi Bloodsuckersin jäsenistä neljän hengen tiimin. Bloodhouse-niminen ryhmä alkoi kehittää Stardust-peliä, joka oli yksi ensimmäisistä 3D-mallinnusohjelmalla tehdyistä peleistä. Sitä tehtiin yhteensä puolitoista vuotta, ja se julkaistiin vuonna 1993 Amigalle. Peli sai hyvän vastaanoton kriitikoilta, mutta se ei menestynyt kaupallisesti. Toisaalta suosituimmatkaan Amiga-pelit eivät myyneet kuin muutamia kymmeniä tuhansia kappaleita.
Samaan aikaan kun Tikkasen perustama tiimi kehitti Stardustia, Ilari Kuittinen ja Stavros Fasoulas perustivat Terramarque-nimisen pelitalon vuonna 1993. Kuittinen ei itse osannut koodata, mutta kotiseudulta Joensuusta tuttu Fasoulas oli silti pyytänyt hänen apuaan yrityksen perustamiseen. Terramarquen ainoaksi peliksi jäi vuonna 1994 julkaistu Elfmania, joka ei menestynyt kaupallisesti.
Sekä Terramarquen että Bloodhousen työntekijöillä ei ollut virallisia työsuhteita saati kuukausipalkkoja. Rahaa maksettiin freelancer-palkkioina. Tikkanen käytti elämiseen siviilipalveluksen päivärahaa ja Kuittinen puolestaan opintolainaa sekä muita ansioita. Molemmilla pelitaloilla oli edessään uusi tilanne, kun Amigaa valmistanut Commodore oli mennyt konkurssiin ja IBM PC alkoi korvata muita tietokoneita. Koska Suomen peliala oli erittäin pieni, Tikkanen ja Kuittinen tunsivat toisensa. Kummallakin heistä oli ideoita PC-pelin kehittämiseksi, ja he päättivätkin yhdistää Bloodhousen ja Terramarquen. Vuonna 1995 he perustivat Housemarque-nimisen pelitalon.
Historia > Ensimmäisistä peleistä läpimurtoon

Housemarque sai heti julkaisusopimukset Muukalaisten yöhön ja Super Stardustiin. Seuraavana vuonna Team 17 julkaisi Super Stardustin Amiga 1200:lle, ja peli käännettiin myös Amigan CD32-konsolille – näin siitä tuli samalla ensimmäinen suomalainen konsolipeli. Muukalaisten yön (englanniksi Alien Incident) kansainväliset julkaisuoikeudet osti Gametek ja Suomessa pelin levitti Toptronics.
Seuraavaksi Housemarque kehitti The Reap -avaruusräiskinnän, joka oli saanut vaikutteita Segan julkaisemasta Zaxxonista. Näiden kolikkopeleistä ammentavien räiskintöjen jälkeen pelitalo kehitti todellisen läpimurtonsa, lumilautailupeli Supreme Snowboardingin. Ranskalainen Infogrames tarttui Housemarquen lumilautailupelikonseptiin, ja vuonna 1999 julkaistusta pelistä tuli ensimmäinen yli miljoona kappaletta myynyt suomalainen videopeli. Kaksi vuotta myöhemmin Housemarquelta julkaistiin Transworld Snowboarding Xboxille. Pelin julkaisija Atari oli hankkinut lisenssit huippulaskijoiden nimien käyttöön ja pelin musiikkina oli muun muassa Apulannan englanninkielisiä kappaleita.
Historia > Vararikon partaalle

2000-luvun alussa Nokia oli vahvasti mukana kehittämässä Wap-teknologiaa, jonka piti mahdollistaa internetin helppo käyttö matkapuhelimissa. Kansainväliset sijoittajat alkoivat tuoda rahaa suomalaisille, wap-peleihin erikoistuville yrityksille. Housemarquella oli sisäinen mobiilipeliyksikkö, jonka Tikkanen ja Kuittinen päättivät irrottaa omaksi yrityksekseen nimeltä Springtoys. Se sai vuodessa perustamisestaan 10 miljoonaa euroa sijoitusrahaa. Yritys kehitti kymmeniä mobiilipelejä, jotka eivät kuitenkaan wap-teknologian ja jakeluverkostojen kehittymättömyyden takia menestyneet. Wap-kuplan puhjettua yritys yhdistyi vuonna 2002 Codeonlinen kanssa. Saman vuoden yt-neuvotteluissa uuden yrityksen henkilöstö väheni lähes sadasta 23:een.
Vaikka Wap-pelikokeilut eivät vaikuttaneet Housemarquen toimintaan, Infogramesin vaikeudet aiheuttivat ongelmia – se ei kyennyt rahoittamaan Housemarquen hankkeita. Yritys joutuikin käyttämään omaa rahaa toimintapeliinsä, jonka se esitteli vuoden 2004 E3-messuilla. Peli oli nimeltään The Trader, ja se sijoittui avoimeen steampunk -pelimaailmaan. Julkaisijat eivät kuitenkaan uskaltaneet sijoittaa peliin, sillä markkinoilla huhuttiin jo seuraavasta konsolisukupolvesta. Huhuttu konsolisukupolvi tuli vasta kaksi vuotta myöhemmin, ja senkin jälkeen PlayStation 2:lle tehdyt pelit myivät vielä hyvin. Rahattomaksi jäänyt Housemarque joutui nyt etsimään mitä tahansa töitä.
Housemarque kehitti Nokia N-Gagelle kaksi peliä, joista toinen oli Flo-Boarding-lumilautailupeli. He tekivät myös alihankintana Buena Vistalle Narnia-teemaisen pelin. Vuonna 2004 yhtiö teki 300 000 euroa tappiota, ja konkurssi oli lähellä. Parhaimmillaan talo oli työllistänyt 27 henkeä, mutta nyt työntekijöitä oli enää 12 ja niistäkin osa oli lomautettuna. Tikkanen ja Kuittinen ottivat henkilökohtaista lainaa ja jättivät vuoden palkat nostamatta. Tikkasen mukaan Housemarquen ongelma oli yhtiön pieni koko, sillä sopivat julkaisukanavat puuttuivat.
Historia > Sony ja PlayStation

Pitkäaikainen yhteistyökumppani Sony Interactive Entertainment osti Housemarquen kesäkuun lopulla 2021.
Housemarque liittyy näin Sonyn PlayStation Studios -brändin alle ensimmäisen tason kehittäjien joukkoon. Kauppasumma on salainen ja yhtiöstä kilpailivat myös muut mahdolliset ostajat.
Ominaispiirteet

Housemarque keskittyy shoot ’em up -peleihin, ammuntapeleihin ja tasohyppelyihin, ja sen kohderyhmänä ovat peliharrastajat. Harri Tikkasen mukaan Housemarque tekee taitoa vaativia ja pelaajia haastavia pelejä, joilla on ”oma yleisönsä”. Ilari Kuittisen mukaan Housemarque keskittyy pienemmän budjetin peleihin, joissa korostetaan pelattavuutta. Tällaisia pelejä voidaan myös kutsua indie-peleiksi. Returnalin kehityksen myötä Housemarque nousi AAA-sarjaan.
Julkaisut

Bloodhouse
| Vuosi | Peli | Pelialusta | Julkaisija |
| --- | --- | --- | --- |
| 1993 | Stardust | Amiga, Atari ST, DOS | Bloodhouse |
| 1994 | Super Stardust | Amiga, Amiga CD32 | Team17 |
Terramarque
| Vuosi | Peli | Pelialusta | Julkaisija |
| --- | --- | --- | --- |
| 1994 | Elfmania | Amiga | Renegade Software |
Housemarque
| Vuosi | Peli | Pelialusta | Julkaisija |
| --- | --- | --- | --- |
| 1996 | Super Stardust | DOS | GameTek |
| 1996 | Muukalaisten yö | DOS | GameTek |
| 1997 | The Reap | Microsoft Windows | Take-Two Interactive |
| 1999 | Supreme Snowboarding/Boarder Zone | Microsoft Windows | Infogrames Entertainment |
| 2002 | Transworld Snowboarding | Xbox | Infogrames Entertainment |
| 2003 | Floboarding | N-Gage | Nokia |
| 2005 | The Chronicles of Narnia 3D | J2ME, BREW | Buena Vista Internet Group |
| 2005 | Gizmondo Motocross 2005 | Gizmondo | Fathammer |
| 2007 | Super Stardust HD | PlayStation 3 (PSN) | Sony Computer Entertainment |
| 2008 | Golf: Tee It Up! | Xbox 360 (XBLA) | Activision |
| 2008 | Super Stardust Portable | PlayStation Portable (PSN) | Sony Computer Entertainment |
| 2010 | Dead Nation | PlayStation 3, PlayStation Vita (PSN) | Sony Computer Entertainment |
| 2011 | Outland | PlayStation 3 (PSN), Xbox 360 (XBLA),Microsoft Windows (Steam) | Ubisoft |
| 2012 | Super Stardust Delta | PlayStation Vita (PSN) | Sony Computer Entertainment |
| 2012 | Furmins | iOS, PlayStation Vita | Marquee Productions / Beatshapers |
| 2013 | Resogun | PlayStation 4 (PSN), PlayStation 3, PlayStation Vita | Sony Computer Entertainment |
| 2014 | Dead Nation: Apocalypse Edition | PlayStation 4 (PSN) | Sony Computer Entertainment |
| 2016 | Alienation | PlayStation 4 (PSN) | Sony Computer Entertainment |
| 2017 | Nex Machina | PlayStation 4, Microsoft Windows (Steam) | Housemarque |
| 2017 | Matterfall | PlayStation 4 | Sony Interactive Entertainment |
| 2021 | Returnal | PlayStation 5 | Sony Interactive Entertainment |
Julkaisut > Muita projekteja

Con Quest, roolipelimäinen virtuaalimaailma, ei julkaistu
Flo Boarding 2 ja Final (PC) (Nokia, 2003)
Rocklynn Tower Siege (testausvaihe, 2015)
Stormdivers, ei julkaistu
Aiheesta muualla

Virallinen sivusto (englanniksi)
| n k Suomalaiset videopeliyritykset |
| --- | --- |
15 suurinta (2022): Supercell • Small Giant Games • Rovio • Seriously • Reworks • Remedy Entertainment • Yousician • Next Games • Fingersoft • Lightheart • Housemarque • Sulake • Futureplay • Panzerdog • RedLynx 
Muita: 10tons • Almost Human • Alternative Games • Bugbear Entertainment  • Colossal Order • Everywear Games • Fingersoft • Futuremark Games Studio • Gamelion • Grand Cru • Frozenbyte • Iceflake Studios • LudoCraft • Mekiwi • Nitro Games • PlayRaven • Reborn Games • Red Stage Entertainment • Secret Exit • Star Arcade • Skydome Entertainment • Shiver Games • Small Giant Games • TicBits • Tracktwenty 
Lakkautettuja: Farmind • Fathammer • Mr. Goodliving • Ninai Games • Recoil Games • Rival Games • Sumea (Digital Chocolate) • Teknopiste • Turmoil Games • Universomo • Wargaming Helsinki 
Suurimmat yritykset mitattuna liikevaihdon mukaan, Talouselämä 2022
Parakautsupuu

| Parakautsupuu  |
| --- | --- |
 Parakautsupuu eli kumipuu Köhler's Medizinal-Pflanzenissa.
Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Malpighiales
Heimo::  Tyräkkikasvit Euphorbiaceae
Suku::  Kautsupuut Hevea
Laji::  brasiliensis
Kaksiosainen nimi
 Hevea brasiliensis  (Willd. ex A.Juss.) Müll.Arg. 
Katso myös
   Parakautsupuu Wikispeciesissä   Parakautsupuu Commonsissa 
Infobox OKNimi-testi OKIUCN-testi OK: 
Parakautsupuu, tunnetaan myös nimellä kumipuu, (Hevea brasiliensis) on tyräkkikasvien heimoon kuuluva puu. Kumipuu tuottaa pihkamaista suoja-ainetta lateksia, josta jalostetaan luonnonkumia.
Puun ominaisuuksia

Kumipuun koko riippuu suuresti sen kasvupaikasta ja kasvuolosuhteista. Suotuisissa oloissa se voi saavuttaa aina 40 metrin pituuden ja 100 cm läpimitan, mutta yleisesti istutuksilla olevien puiden läpimitta on 30–40 cm. Kumipuu kasvaa muun muassa sademetsissä.
Puun ominaisuuksia > Puuaines

Sydän- ja pintapuuta on vaikea erottaa toisistaan. Puuaineen väri on valkeahkosta harmaankellertävään. Puun rakenne on suorasyinen tai aaltoilevasyinen. Kuviointi on karkea ja yhtäläinen. Puuaines on keskiraskasta ja pehmeää. Näin ollen sen työstö ei ole vaikeaa.
Käyttö

Kumipuun tuottamasta lateksista valmistetaan kumia. Kumipuu on suosittu huonekalupuu. Lisäksi siitä tehdään paneeleita, talousesineitä, viilua, vaneria ja lastulevyä.
Kuvia

Kumipuun lehtiä.
Työläinen plantaasilla viiltämässä kumipuuta.
Kumipuun siemeniä.
Kumipuusta valutetaan lateksia.
Anders Österlin

Anders Österlin 1965.
Relief 1966, Lund.
Anders Evert Österlin (1926 – 20. lokakuuta 2011) oli ruotsalainen taidemaalari ja graafikko. Aluksi hän maalasi fantasiakuvia, joissa oli vaikutteita Kleeltä ja Ernstiltä, myöhemmin lyyrissävyisiä, koloristisia, abstrakteja teoksia, joissa usein oli symbolimerkkejä.
Österlin kuului Cobra-ryhmään. Hän koristeli Signe Persson-Melinin kanssa vuonna 1957 Tukholman T-Centralen-aseman seinät. Österinin teoksia on kokoelmissa: Moderna Museet (Tukholma), Malmön museo, Kristianstad, Ystad, Jönköping, Lund.
Antti Laakso

| Antti Laakso |
| --- | --- |

Henkilötiedot
Syntynyt: 30. kesäkuuta 1976 (ikä 48) Forssa, Suomi
Kansalaisuus:   Suomi
Jääkiekkoilija
Lempinimi:  Ana
Pelipaikka:  laitahyökkääjä
Maila:  vasen
Pituus:  172 cm
Paino:  79 kg
Pelinumero:  12
Pelaajaura
Pääsarjaura:  1995–2008
Seurat:  FPS, Jukurit
Antti "Ana" Laakso on entinen suomalainen jääkiekkoilija. Hän oli tasainen ja perusvarma laitahyökkääjä. Hänellä oli hyvä pelisilmä, josta kertoivat hänen korkeat syöttöpisteensä. Hän haistoi hyvin maalipaikat, mutta osumatarkkuus oli heikko.
Ura

Laakso tunsi läpikotaisin keskushyökkääjä Petri Lehtosen ajatukset, hän pelasi monta vuotta Jukurien ykköskentässä yhdessä Lehtosen ja Lasse Kanervan kanssa. Laakso on ainoa pelaaja, joka on ollut Jukurien mukana koko sen Mestis-historian kauteen 2007/08 asti ja kokenut mm. Suomi-Sarjan mestaruuden, nuosun Mestikseen, neljä Mestiksen mestaruutta, yhden hopean, sekä pronssin. Laakso pelasi juniorivuotensa Forssassa ja onnistui pääsemään FPS:n divarijoukkueen kokoonpanoon ensimmäisen kerran 94/95 kahden ottelun ajaksi. Hän vakiinnutti paikan divarijoukkueessa kausiksi 95/99, parhaat pisteen syntyivät kaudella 98/99, 21+19. Juuri Suomi-Sarjaan noussut Jukurit ja Risto Dufva saivat houkuteltua vuonna 1999 Laakson Mikkeliin, jossa hän myös lopetti uransa kauteen 2007/08. Parhaat pisteet syntyivät heti ensimmäisellä kaudella 99/00 22 + 33. Jukurien Mestis-aikana hänen paras kautensa on ollut 02/03, jolloin hän nappasi tehot 24 + 18.
Laakso on pelannut urallaan myös B-maaotteluita ja osallistunut maajoukkueturnaukseen 2003, jossa B-maajoukkue pelasi muun muassa Ranskan maajoukkuetta, Venäjän B-maajoukkuetta sekä Rouenin joukkuetta vastaan. Hän on myös osallistunut Jukurien paidassa Continental Cupin turnauksiin.
Laakso pelasi 15-vuotiaasta asti Petri Lehtosen kanssa samassa joukkueessa ja yleensä samassa ketjussa, Lehtosen muutamaa ulkomaanvuotta lukuun ottamatta.  Laakso kotiutui tukevasti Mikkeliin ja hän jäi sinne myös uransa jälkeen. Laakso pelasi jääkiekkoa harrastemielessä Mikkeliläisessä Hydraulic Oilersissa III -divisioonassa, hänellä oli sopimus kaudesta 2008/09.
Laakso pelasi Jukureissa numerolla 12 ja hänen maalibiisinsä oli Jope Ruonansuu – Forssasta.
Huhtikuussa 2021 Laakso aloitti Jukureiden toimitusjohtajana.
Laakson palkintoja ja saavutuksia

Mestis-mestaruudet Jukureissa 2001, 2002, 2003, 2006
Mestis-hopea Jukureissa 2007
Mestis-pronssi Jukureissa 2008
Suomi-Sarjan Mestaruus Jukureissa 2000, karsintojen kautta nuosu Mestikseen
Neljä kertaa Sm-liiga karsinnoissa; FPS: 1996, 1997, 1998 Jukurit: 2007
Mestiksen 2-All Stars ketjussa 2003
Jukurit nosti 22.11.2016 Antti Laakson #12 Mikkelin jäähallin kattoon yhdessä Petri Lehtosen #31 paidan kanssa.
Aiheesta muualla

"Lätkä on kiva peli" (23.11.2007)
Antti Laakso – 500 täyttymässä (19.11.2006)
Laakson pelaajakortti Jatkoajassa (Arkistoitu – Internet Archive)
Laakson pelaajakortti Eurohockeyssä
| --- | --- |
Auktoriteettitunnisteet: Henkilöt :  Yle
Heidi Weng

| Heidi Weng |
| --- | --- |
 Heidi Weng vuonna 2016.
Henkilötiedot
Syntynyt: 20. heinäkuuta 1991 (ikä 33) Enebakk, Norja
Uran tiedot
Pituus:  163 cm
Seura:  IL i BUL
Laji:  maastohiihto 
Maailmancup
Kaudet:  2010–
Paras sijoitus:  1.
Voitot:  13
Palkintokorokkeella:  121
 Tietolaatikko päivitetty 16. maaliskuuta 2025 
| Mitalit> Maa:   Norja.Naisten hiihto. Olympialaiset  | Mitalit> Maa:   Norja.Naisten hiihto. Olympialaiset  | Mitalit> Maa:   Norja.Naisten hiihto. Olympialaiset  | Maa:   Norja> Naisten hiihto. |
| --- | --- | --- | --- |
|  Pronssia | Sotši 2014 | yhdistelmäkilpailu |  |
| MM-kilpailut  | MM-kilpailut  | MM-kilpailut  |  |
|  Kultaa | Val di Fiemme 2013 | 4×5 km viesti |  |
|  Kultaa | Falun 2015 | 4×5 km viesti |  |
|  Kultaa | Lahti 2017 | parisprintti (p) |  |
|  Kultaa | Lahti 2017 | 4×5 km viesti |  |
|  Kultaa | Oberstdorf 2021 | 4x5 km viesti |  |
|  Hopeaa | Lahti 2017 | 30 km (v) |  |
|  Hopeaa | Seefeld 2019 | 4×5 km viesti |  |
|  Hopeaa | Oberstdorf 2021 | 30 km (p) |  |
|  Hopeaa | Trondheim 2025 | 50 km (v) |  |
|  Hopeaa | Trondheim 2025 | 4x7,5 km viesti |  |
|  Pronssia | Val di Fiemme 2013 | yhdistelmäkilpailu |  |
Heidi Weng (s. 20. heinäkuuta 1991 Enebakk) on norjalainen maastohiihtäjä. Hän edustaa seuratasolla IL i BUL -seuraa. Hän on voittanut urallaan viisi maailmanmestaruutta, kolme MM-hopeaa, MM-pronssin ja olympiapronssin. Maailmancupissa hän on voittanut viisi kilpailua, joista merkittävimpinä Tour de Ski 2017 ja 2018, sekä seitsemän kiertueosakilpailua. Hän voitti myös maailmancupin kokonaiskilpailun 2016–2017. Weng harrastaa myös ylämäkijuoksua.
Hiihtoura

Weng kilpaili maailmancupissa ensimmäisen kerran 21. marraskuuta 2009 Beitostølenissä, jossa hän sijoittui 10 kilometrin vapaan hiihtotavan kilpailussa 39:nneksi. Seuraavana vuonna Weng sijoittui Hinterzartenn nuorten MM-kilpailuissa vapaan hiihtotavan sprintissä seitsemänneksi. Viiden kilometrin perinteisen hiihtotavan kilpailussa hän oli seitsemäs ja kymmenen kilometrin yhdistelmäkilpailussa toinen. Norjan viestijoukkueen mukana Weng voitti kultaa. Ensimmäiset maailmancupin pisteensä hän saavutti Oslossa 13. maaliskuuta 2010 käydyssä 30 kilometrin vapaan hiihtotavan yhteislähtökilpailussa, jossa hän sijoittui 23:nneksi.
Vuonna 2011 Weng oli Otepäässä kisatuissa nuorten MM-kilpailuissa viiden kilometrin vapaan hiihtotavan matkalla kolmas ja otti kymmenen kilometrin yhdistelmäkilpailussa kultaa. Viestissä hän oli mukana Norjan kultaa voittaneessa joukkueessa. Kauden 2010–2011 loppupuolella hän sijoittui Lahden 10 kilometrin takaa-ajokilpailussa 19:nneksi ja Tukholman sprintissä 28:nneksi. Falunissa hän saavutti takaa-ajokilpailuissa kaksi kuudettatoista sijaa. Maailmancupin finaalitapahtuman lopputuloksissa hän sijoittui 18:nneksi, ja maailmancupin kokonaispisteissä sijalle 59.
Ylämäkijuoksu

Weng sijoittui vuonna 2010 ylämäkijuoksun MM-kilpailuissa Kamnikissa, Sloveniassa junioreiden 4,5 kilometrin kilpailussa neljänneksi.
Yksityiselämä

Weng seurusteli aiemmin maastohiihtäjä Emil Iversenin kanssa, mutta pari erosi syksyllä 2015 ja vuodesta 2016 hän on seurustellut tositelevisiotähti Kjetil Nygårdin kanssa. Hänen siskonsa on Merete, ja vanhempansa May-Bente ja Ole-Morten. Molemmat hänen vanhemmistaan olivat lupaavia urheilijoita. Weng harjoittelee perheensä kanssa. Hiihtäjät Lotta Udnes Weng ja Tiril Udnes Weng ovat hänen pikkuserkkujaan.
Aiheesta muualla

Wikimedia Commonsissa on kuvia tai muita tiedostoja aiheesta .
Heidi Weng Kansainvälinen hiihtoliitto (FIS). (englanniksi)
Naisten parisprinttihiihdon maailmanmestarit
| --- | --- |
Auktoriteettitunnisteet: Henkilöt :  World Athletics 
Weng Lahden MM-kilpailuissa 2017. Hänen takanaan hiihtää Aino-Kaisa Saarinen sinertävässä asussa.
Harry Shum Jr.

| Harry Shum Jr>  |
| --- | --- |

Henkilötiedot
Syntynyt: 28. huhtikuuta 1982 (ikä 42) Limón, Costa Rica
Ammatti:  näyttelijä, tanssija, koreografi
Näyttelijä
Aktiivisena:  2003–
Merkittävät roolit:  Mike Chang   (Glee) , Magnus Bane   ("Shadowhunters")
Aiheesta muualla
www.harryshumjr.com
IMDb 
AllMovie
Harry Shum Jr. (s. 28. huhtikuuta 1982 Limón, Costa Rica) on yhdysvaltalainen näyttelijä, tanssija ja koreografi.
Nuoruus

Shum syntyi Limónissa Costa Ricassa. Hänen äitinsä on kotoisin Hongkongista ja isänsä Kantonista Kiinasta. Shumilla on kaksi isosiskoa, Susana ja Cristina. Perhe muutti San Franciscoon Shumin ollessa 6-vuotias. Shum on kiitollinen kansainvälisestä taustastaan ja kokee saaneensa parhaat puolet monesta kulttuurista. Hän puhuu englantia, espanjaa ja kiinaa.
Ura

Shum alkoi luoda uraa tanssijana San Franciscossa valmistuttuaan lukiosta. Hän toimi useiden tunnettujen muusikoiden kuten Beyoncén, Mariah Careyn, Jennifer Lopezin ja Ashantin taustatanssijana. Hän tanssi Applen iPod-mainoksessa. Shum sai pienen roolin televisiosarjasta Käytäväpeliä vuonna 2003. Tämän jälkeen hän esiintyi tanssiaiheisissa elokuvissa You Got Served, Stomp the Yard ja Center Stage: Turn It Up.
Shum on näytellyt televisiossa musiikaalisarjassa Glee vuodesta 2009. Hänen roolinsa oli aluksi pieni, mutta sarjan kolmannella tuotantokaudella hänen roolihahmostaan Mike Changista tehtiin yksi sarjan päähenkilöistä. Shum toimii koreografina tanssia käsittelevässä televisiosarjassa The Legion of Extraordinary Dancers. Hän on myös näytellyt sarjassa. Shum esiintyi tanssielokuvassa Step Up 3D vuonna 2010.
Vuonna 2011 Shum esiintyi action-painotteisessa lyhytelokuvassa 3 Minutes, joka sai suosiota. Elokuva huomioitiin mm. New York Postissa, Seventeen Magazinessa ja virallisella Star Wars -sivustolla. Shum näyttelee vuonna 2016 alkaneessa Shadowhunters-sarjassa Magnusta.
Filmografia > Elokuvat

| Vuosi | Elokuva | Rooli | Muuta |
| --- | --- | --- | --- |
| 2004 | You Got Served | tanssija |  |
| 2007 | Stomp the Yard | tanssija |  |
| 2008 | The Onion Movie | tanssija |  |
| 2008 | Step Up 2: The Streets | Cable |  |
| 2008 | Center Stage: Turn It Up | klubitanssija |  |
| 2010 | Our Family Wedding | Harry |  |
| 2010 | Step Up 3D | Cable |  |
| 2011 | 3 Minutes | Harry | lyhytelokuva |
| 2012 | White Frog | Chaz Young |  |
Filmografia > Televisiosarjat

| Vuosi | Televisiosarja | Rooli | Muuta |  |
| --- | --- | --- | --- | --- |
| 2003 | Käytäväpeliä | Fletcher | 1 jakso |  |
| 2005 | Committed | kiinalainen lähetti | 1 jakso |  |
| 2007 | Viva Laughlin | tanssija | 1 jaksoa |  |
| 2008 | iCarly | Yûki | erikoisjakso iCarly: iGo to Japan |  |
| 2008 | Zoey 101 | Roy | 1 jakso |  |
| 2008 | Rita Rocks | Zack | 1 jakso |  |
| 2008 | Kampus Greek | Vance, Omega Chi -veli | 3 jaksoa |  |
| 2009–2015 | Glee | Mike Chang |  |  |
| 2010 | The Legion of Extraordinary Dancers | Elliot Hoo | 7 jaksoa |  |
| 2016-2019 | Shadowhunters | Magnus Bane |  |  |
| 2022- | Greyn Anatomia | Dr. Benson Kwan |  |  |
Aiheesta muualla

Wikimedia Commonsissa on kuvia tai muita tiedostoja aiheesta .
Harry Shum Jr. Internet Movie Databasessa. (englanniksi)
Harry Shum Jr. Allmoviessa (englanniksi)
Harry Shum Jr. TV.com-sivustolla (Arkistoitu – Internet Archive)
Fox - Glee Cast - Harry Shum Jr. (Arkistoitu – Internet Archive)
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Saksa  Yhdysvallat 
Taiteenala:  MusicBrainz 
Henkilöt:  Deutsche Synchronkartei
Kvanttitietokone

D-Wave Systemsin kvanttisiru.
Kvanttitietokone on kehitteillä oleva tietokone, joka hyödyntää kvanttitilojen superpositiota ja sen tarjoamia erityisiä mahdollisuuksia. Mikäli suurempien kvanttitietokoneiden rakentaminen onnistuu, niillä voidaan ratkaista tiettyjä ongelmia huomattavasti klassisia tietokoneita nopeammin. Esimerkkejä ovat salausavainten tekijöihin jako ja erityisesti kvanttimekaniikan mallintaminen.
Vuoteen 2019 mennessä kvanttitietokoneilla ei ollut ratkaistu mitään sellaista ongelmaa, jota ei voitaisi ratkaista klassisesti samassa ajassa, eli saavutettu niin sanottua kvanttiherruutta. Lokakuussa 2019 Google väitti 54-kubittisen Sycamore-kvanttitietokoneensa suorittaneen menestyksellisesti 200 sekunnissa tehtävän, jonka simuloimiseen klassiselta supertietokoneelta olisi Googlen oman arvion mukaan kulunut aikaa 10 000 vuotta.. Kilpailija ja klassisten supertietokoneiden valmistaja IBM ei tuoreeltaan kiistänyt mahdollisesti saavutettua kvanttiherruutta mutta piti Googlen arviota koneensa suhteellisesta ylivoimasta räikeästi liioiteltuna.